**ПРОТОКОЛ № 16**

Днес, 27.06.2021г. в гр. Пловдив, ул. „Авксентий Велешки“ № 20, се проведе заседание на Районна избирателна комисия (РИК) 16 – Пловдив. Заседанието се откри 17:35 часа от председателя на комисията – г-н Спас Шуманов. Беше извършена поименна проверка, в следствие на която се установи, че присъстват 12 членове на РИК 16 Пловдив и е налице изискуемия от ИК кворум за провеждане на заседанието. Отсъстват: Антония Костова, Калоян Сухоруков, Манка Бабаджанова, Петя Борисова, Сюрия Дене.

Председателят предложи заседанието да се проведе при следния дневен ред:

 **Последен номер на решение-65-НС**

|  |  |  |
| --- | --- | --- |
| **№** | **Материали за заседанието****Проекторешения относно:** | **Член на РИК** |
| 1. | Определяне на броя на подвижните секционни избирателни комисии (ПСИК), утвърждаване на единните им номера и определяне на състава и ръководствата на ПСИК на територията на Шестнадесети изборен район – Пловдив, при произвеждането на избори за народни представители на 11.07.2021г | МТ |
| 3. | Разни  |  |

Поради липса на предложения и възражения от страна на членовете на РИК, проектът на дневен ред бе подложен на поименно гласуване и резултатите от него са както следва:

|  |  |  |
| --- | --- | --- |
|  | **Членове на РИК** | **Гласуване** |
| 1. | Спас Атанасов Шуманов | ЗА |
| 2. | Радина Бойчева Петрова | ЗА |
| 3. | Андрей Иванов Захариев | ЗА |
| 4. | Ивайло Стоилов Василев | ЗА |
| 5. | Антон Костадинов Вътов | ЗА |
| 6. | Антония Борисова Костова | ОТСЪСТВА |
| 7. | Гергана Лъвова Костадинова | ЗА |
| 8. | Димитър Василев Згуров | ЗА |
| 9. | Изабела Светлозарова Петкова | ЗА |
| 10. | Калоян Николаев Сухоруков | ОТСЪСТВА |
| 11. | Константин Василев Пехливанов | ЗА |
| 12. | Манка Васкова Бабаджанова | ОТСЪСТВА |
| 13. | Мирослав Тенев Тенев | ЗА |
| 14. | Петя Йовкова Борисова | ОТСЪСТВА |
| 15. | Райна Емилова Бонева | ЗА |
| 16. | Станислава Минчева Колева | ЗА |
| 17. | Сюрия Юсуф Дене | ОТСЪСТВА |

Дневният ред се прие от РИК 16 – Пловдив с пълно мнозинство от присъстващите с 12 гласа „ЗА”.

**По т.1** от дневния ред докладва Мирослав Тенев– член на РИК-16 Пловдив

Предложен бе проект на решение относно: Определяне на броя на подвижните секционни избирателни комисии (ПСИК), утвърждаване на единните им номера и определяне на състава и ръководствата на ПСИК на територията на Шестнадесети изборен район – Пловдив, при произвеждането на избори за народни представители на 11.07.2021 г.

В 17:38 часа към заседанието се присъедини Антония Костова.

Поради липсата на предложения и възражения, проектът бе подложен на поименно гласуване и резултатите от него са както следва:

|  |  |  |
| --- | --- | --- |
|  | **Членове на РИК** | **Гласуване** |
| 1. | Спас Атанасов Шуманов | ЗА |
| 2. | Радина Бойчева Петрова | ЗА |
| 3. | Андрей Иванов Захариев | ЗА |
| 4. | Ивайло Стоилов Василев | ЗА |
| 5. | Антон Костадинов Вътов | ЗА |
| 6. | Антония Борисова Костова | За |
| 7. | Гергана Лъвова Костадинова | ЗА |
| 8. | Димитър Василев Згуров | ЗА |
| 9. | Изабела Светлозарова Петкова | ЗА |
| 10. | Калоян Николаев Сухоруков | ОТСЪСТВА |
| 11. | Константин Василев Пехливанов | ЗА |
| 12. | Манка Васкова Бабаджанова | ОТСЪСТВА |
| 13. | Мирослав Тенев Тенев | ЗА |
| 14. | Петя Йовкова Борисова | ОТСЪСТВА |
| 15. | Райна Емилова Бонева | ЗА |
| 16. | Станислава Минчева Колева | ЗА |
| 17. | Сюрия Юсуф Дене | ОТСЪСТВА |

**В резултат на гласуването с единодушие на присъстващите с  13 гласа „ЗА и на основание чл. 37, чл. 72, ал. 1, т.1 и т. 4 във връзка с чл.  90 от Изборния кодекс и съгласно Решение № 124-НС от 26.05.2021 г. на ЦИК, Решение № 225-НС от 13.06.2021 г. на ЦИК и Решение № 57–НС от 14.06.2021 г. на РИК 16 Пловдив, Районната избирателна комисия в 16–Пловдив взе следното:**

 **РЕШЕНИЕ
№ 66 – НС
Пловдив Град, 27.06.2021 г.**

ОТНОСНО: Определяне на броя на подвижните секционни избирателни комисии (ПСИК), утвърждаване на единните им номера и определяне на състава и ръководствата на ПСИК на територията на Шестнадесети изборен район – Пловдив, при произвеждането на избори за народни представители на 11.07.2021 г.

В Районната избирателна комисия 16 - Пловдив (РИК 16 - Пловдив) е постъпило писмо с изх. № 21 ОУ-168(85)/27.06.2021 г. от Ангелина Топчиева - Секретар на Община Пловдив, което съдържа информация за подадените заявления - Приложение №14-НС от изборните книжа, до същата дата и от лица, отговарящи на изискванията на ИК за гласуване с подвижна избирателна кутия в изборите за народни представители на 11.07.2021 г., както следва: район Централен - 28 бр.; район Източен – 2 бр.; район Западен - 7 бр.; район Северен - 21 бр.; район Южен - 11 бр.; район Тракия - 9 бр.

От цитираното по-горе писмо е видно, че броят на подвижните секционни избирателни комисии /ПСИК/, които следва да се образуват по реда на т.10 от Решение № 225-НС/13.06.2021 г. на ЦИК, са 3 /три/ и са в следните административни райони - „Централен“, „Северен“ и „Южен“.

С цел да се създаде възможност на всички лица, заявили желание да гласуват с подвижна избирателна кутия, включително и когато броят им в административния район е по-малко от 10, каквито са случаите в **район „Източен“, където** **има 2** (две) заявления, в **район „Западен“, където има 7 (седем)** и **в район „Тракия“, където има 9 (девет)** заявления, както и предвид обстоятелството че район „Централен“ и район „Източен“, район „Северен“ и район „Западен“, район „Южен“ и район „Тракия“, са съседни райони в рамките на Шестнадесети район – Пловдив, то ПСИК, които ще бъдат разкрити в район „Централен“, район „Северен“ и район „Южен“ следва да се считат за общи избирателни секции за гласуване с подвижна избирателна кутия по смисъла на чл. 7, ал. 1 във връзка с чл. 313, ал. 2 и във връзка с чл. 249, ал. 1 от ИК, които обхващат територията на съседните административни райони в гр. Пловдив в рамките на Шестнадесети изборен район – Пловдив, както следва:

- **район „Централен“** и район „Източен“;

- **район „Северен“** и район „Западен“;

- **район „Южен“** и район „Тракия“.

Предвид гореизложеното на основание чл. 37, чл. 72, ал. 1, т.1 и т. 4 във връзка с чл. 90 от Изборния кодекс и съгласно Решение № 124-НС от 26.05.2021 г. на ЦИК, Решение № 225-НС от 13.06.2021 г. на ЦИК и Решение № 57–НС от 14.06.2021 г. на РИК 16 Пловдив, след проведените дебати, Районна избирателна комисия 16 – Пловдив,

**РЕШИ:**

1. Определя броя на подвижните избирателни секции (ПСИК) на територията на Шестнадесети район – Пловдив, както следва:

1.1. Един брой ПСИК на територията на административен район „Централен“, за нуждите на района, както и за нуждите на избирателите/гласоподавателите с трайни увреждания, подали заявления за гласуване с ПСИК на територията на административен район „Източен“- гр. Пловдив;

1.2. Един брой ПСИК на територията на административен район „Северен“, за нуждите на района, както и за нуждите на избирателите/гласоподавателите с трайни увреждания, подали заявления за гласуване с ПСИК на територията на административен район „Западен“- гр. Пловдив;

1.3. Един брой ПСИК на територията на административен район „Южен“, за нуждите на района, както и за нуждите на избирателите/гласоподавателите с трайни увреждания, подали заявления за гласуване с ПСИК на територията на административен район „Тракия“- гр. Пловдив;

1. Определя номерацията и броя на членовете на всяка ПСИК на територията на община Пловдив, както следва:

|  |  |  |
| --- | --- | --- |
| **Район** | **Номер на ПСИК** | **Брой членове** |
| Централен | ПСИК 162201101 | 7 |
| Северен | ПСИК 162204074 | 7 |
| Южен | ПСИК 162205096 | 7 |

1. Определя състава и ръководствата на ПСИК на територията на община Пловдив, както следва:

**Общо за Община Пловдив:**

|  |  |  |  |
| --- | --- | --- | --- |
| **Партия/Коалиция** | **Общ брой места** | **Секционно ръководство** | **Членове** |
| ГЕРБ | 5 | 3 | 2 |
| ИТН | 4 | 2 | 2 |
| БСП | 3 | 2 | 1 |
| ДПС | 3 | 1 | 2 |
| ДБ | 3 | 1 | 2 |
| ИСМВ | 3 | 0 | 3 |
| **Общо** | **21** | **9** | **12** |

1. Представителите на една партия или коалиция не могат да имат мнозинство в ПСИК. Председателят, заместник-председателят и секретарят не могат да бъдат от една и съща партия или коалиция.

Настоящото решение може да бъде оспорено пред ЦИК в 3 (три) дневен срок от обявяването му по реда на чл. 73 от ИК.

**По т.2** от дневния ред се разискваха въпроси не изискващи решение

Поради изчерпване на дневния ред заседанието бе закрито 17:43 часа.

**Председател:** Спас Атанасов Шуманов

**Секретар:** Радина Бойчева Петрова